**CAIET SARCINI**

1. **OBIECTUL ACHIZIŢIEI:** Laptopuri și licențe Microsoft Office.
2. **TERMENI DE LIVRARE**

Produsele vor fi livrate în maximum 2 luni de la data transmiterii comenzii ferme de către Autoritătea Contractantă.

1. **SPECIFICAȚIILE TEHNICE ȘI/SAU CERINȚELE FUNCȚIONALE MINIME**

| Produs | Cantitate | Caracteristici tehnico-funcţionale |
| --- | --- | --- |
| Laptop | 2 | **Microprocesor**: minim 13600 puncte conform testelor de benchmark publicate la adresa <https://www.cpubenchmark.net/laptop.html> la data de 25.05.2023  **Memorie** : instalată: minim : 16GB  : Frecvență de lucru : minim 3200 MHz  **Dispozitive de comunicare audio–video**:  : sistem audio integrat (difuzor și microfon)  : cameră web integrată  **Unitate de stocare internă:**  : unitate de stocare instalată de tip SSD M.2 PCIe generația4  : capacitate minim 512 GB  **Display** : diagonală de minim 15 inch  : rezoluție de minim 1920 x 1080  : suprafață de tip ”anti-glare” care să permită utilizarea în condiții de lumină puternică  : luminozitate de minim 300 nits  **Comunicații integrate**  : LAN 10 / 100 / 1000 Mbs  : WiFi intern 802.11 minim standard  : Bluetooth minim 5.1 intern  **Dispozitive de indicare** :  :Tastatură:   * Format / layout de tip QWERTY, posibilitatea utilizării diacriticelor în limba română: tastatura trebuie să permită generarea totalității caracterelor grafice prevăzute în specificațiile standardului SR 13392:2004 * tastatură numerică de tip ”numpad” integrată * tastatură cu protecție la vărsări accidentale de lichide (Nu se acceptă declarație pe proprie răspundere a ofertantului);   : TouchPad cu suport pentru gesturi multi-atingere  : Mouse cu minim două butoane și scroll:   * interfață USB fără fir sau Bluetooth;   **Porturi integrate (fără adaptoare)** :  : minim 2 porturi tip USB 3.1 sau USB 3.2;  : minim 1 port de ieșire video digital HDMI;  : minim un port USB tip C;  : minim 1 port Ethernet (RJ-45) integrat;  : conectori audio In / Out sau audio Combo;  **Sursa de alimentare**: tensiunea de lucru 110 – 240V la 50/60 Hz cu ștecher de alimentare conform standard CEE 7/4 sau CEE 7/7, cu o putere de minimum 60W;  **Acumulator /Baterie** :  : de putere minimă 50W (acumulatorul / bateria va avea aceeași garanție ca laptopul);  **Carcasă**: certificată rezistentă la intemperii și impact MIL-STD-810H de către producătorul laptopului (Nu se acceptă declarație pe proprie răspundere a furnizorului);  **Software** :   * sistem de operare preinstalat: ultima versiune de tip Professional OEM pe 64 biți lansată de către Microsoft la momentul depunerii ofertei (de ex. Windows 11 Professional OEM 64 biți); * licența va fi perpetuă (fără subscripție pentru un interval de timp) nouă; * sistemul de operare, soluția de restaurare pentru sistemul de operare, driverele, documentația și toate utilitățile sistemul de operare, furnizate de producătorul echipamentului, vor fi livrate pe mediu de stocare extern sau partiție dedicată pe unitatea internă de stocare.   **Caracteristici de securitate** :   * protecție prin parolă la nivel de BIOS; * posibilitatea de a activa / dezactiva porturile Wi-Fi și Bluetooth la nivel de BIOS; * cheia de activare a sistemului de operare rezidentă la nivel de BIOS; * fantă / slot pentru blocare cu cablu de securitate / antifurt; * posibilitatea de restaurare automată a sistemului BIOS în cazul în care acesta este corupt (BIOS recovery sau self Healing Bios etc.); * chip de securitate de tip TPM versiunea minim 2.0 integrat în placa de bază.   **Accesorii incluse:**   * cablu de securitate / antifurt compatibil cu echipamentul ofertat; * orice alte accesorii necesare instalării și punerii în funcțiune a computerului portabil; * rucsac compatibil cu mărimea și greutatea computerului portabil, prevăzut cu bretele de transport și buzunare pentru toate accesoriile furnizate.   Furnizorul va prezenta o declarație din partea producătorului că echipamentul ofertat nu este End of Life.  **Garanţie şi servicii în perioada de garanţie:**   * garanția tehnică oferită va fi pentru o perioadă de minim 36 de luni, atât pentru laptop cat si pentru toate accesoriile (inclusiv pentru acumulator), garanția începând din momentul recepției finale; * laptop-ul și accesoriile defecte vor fi înlocuite cu laptop și accesorii noi și identice sau superioare în termeni de specificații tehnice. * în cazul în care laptop-ul și accesoriile necesită înlocuire în perioada de garanție, ca urmare a defectării sau funcționării neconforme cu cerințele specificate în prezentul Caiet de Sarcini, aceasta se va realiza în timpul programului de lucru, transportul de la și înapoi la beneficiar intrând în sarcina furnizorului.   **Livrare:**   * Livrarea va avea loc la sediul Ministerului Finantelor - situat în București, B-dul Libertății nr.16, sector 5; * Asigurarea produselor pe timpul manipulării (încărcării/ descărcării) şi a transportului de la locul de origine până la locaţia de livrare, cade în sarcina exclusivă a furnizorului; * Dreptul achizitorului de a inspecta, testa şi, dacă este necesar, de a respinge produsele, nu va fi limitat sau amânat din cauza faptului că produsele au fost inspectate şi testate de furnizor, anterior furnizării acestora la locaţia de livrare. |
| Licență Microsoft Office 2021, 64 bit, limba română | 2 | Licență software Microsoft Office 2021 64 bit, limba română (de ex. Office 2021 pentru firme mici: https://www.microsoft.com/ro-ro/microsoft-365/p/office-home-business-2021/cfq7ttc0hpn4?activetab=pivot:cerin%C8%9Betab#tab17002ad19-be7b-4fca-a2a3-2776718174af).  Licența va fi perpetuă (fără subscripție pentru un interval de timp), nouă (furnizorul va detalia faptul că licența este neactivată anterior și că nu este de tipul refurbished, second hand, închiriată etc.) și că respectă (la data livării echipamentelor) licențierea în vigoare, așa cum se regăsește pe site-ul oficial al producătorului Microsoft. |

**Mențiune**

*Orice denumire sau specificație tehnică se consideră a fi însoțită de mențiunea**„sau echivalent”, specificațiile cerute sunt minime și obligatorii.*

4.**Livrare, ambalare, etichetare, transport și asigurare pe durata transportului**

Termenul de livrare este acela menționat la capitolul 3 din prezentul caiet de sarcini.

Un produs este considerat livrat când toate activitățile conform comenzii ferme au fost realizate și produsul/echipamentul este acceptat de achizitor.

Produsele vor fi livrate cantitativ și calitativ la locul indicat de achizitor, furnizorul fiind responsabil pentru transportul și manevrarea produselor. Fiecare produs va fi însoțit de toate subansamblele/părțile componente necesare punerii și menținerii în funcțiune.

Furnizorul va ambala și eticheta produsele furnizate astfel încât să prevină orice daună sau deteriorare în timpul transportului acestora către destinația stabilită.

Ambalajul trebuie prevăzut astfel încât să reziste, fără limitare, manipulării accidentale, expunerii la temperaturi extreme, sării și precipitațiilor din timpul transportului și depozitării în locuri deschise. În stabilirea mărimii și greutății ambalajului, furnizorul va lua în considerare, acolo unde este cazul, distanța față de destinația finală a produselor furnizate și eventuala absență a facilităților de manipulare la punctele de tranzitare.

Transportul și toate costurile asociate sunt în sarcina exclusivă a furnizorului. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern.

**Livrarea** se va face la destinație și va fi subiectul unei recepții cantitative (de structură și de integritate) și a uneia calitative (în condiții normale de exploatare).

La livrare, în condițiile legii, furnizorul va prezenta următoarele:

1. documentele de însoțire a mărfii (aviz de însoțire a mărfii/aviz de expediție etc.)
2. documentația tehnică***(\*)***, respectiv:
3. descrierea tehnică a echipamentelor;
4. documentația de instalare, configurare și utilizare (capabilități hardware-software);
5. documentația de întreținere și remediere a defecțiunilor;
6. documentele de licențiere pentru produsele software livrate;

c) certificat de garanție tehnică de la producător/ furnizor/ distribuitor;

d) certificat de calitate/ conformitate;

***(\*)****Furnizorul va pune la dispoziția achizitorului, pentru fiecare tip de echipament livrat, documentația tehnică prevăzută la alineatele de mai sus, în format electronic digital agreat de achizitor*.

Furnizorul este responsabil pentru livrarea în termenul solicitat și se consideră că a luat în considerare toate dificultățile pe care le-ar putea întâmpina în acest sens și nu va invoca nici un motiv de întârziere sau costuri suplimentare.

**5. RECEPȚIA**

Recepția cantitativă și calitativă va fi făcută la destinație, în ziua livrării produselor contractate.

În cadrul recepției cantitative și calitative se vor realiza următoarele operațiuni:

1. recepția cantitativă va consta în:
   1. numărarea componentelor/ echipamentelor livrate/ programelor informatice;
   2. verificarea aspectului exterior, a integrității fizice și a caracteristicilor pentru componentele/echipamentele hardware;
   3. verificarea existenței tuturor componentelor/ echipamentelor hardware și accesoriilor acestora, după caz;
   4. verificarea existenței documentelor de însoțire a mărfii;
   5. verificarea existenței certificatelor de garanție, calitate/conformitate;
   6. verificarea existenței documentelor de licențiere pentru produsele software livrate;
2. recepția calitativă va consta în:
   1. verificarea documentelor – descrierea tehnică a echipamentelor, documentația de instalare, configurare și utilizare, certificat de garanție, certificate de calitate și de conformitate, verificarea conformității hardware și software a echipamentelor livrate cu specificațiile tehnice din caietul de sarcini și din ofertă, prin efectuarea de teste funcționale la fiecare echipament. Testele funcționale vizează respectarea cerințelor caietului de sarcini și a specificațiilor producătorului (caracteristici tehnice, electrice, cerințe funcționale, etc.);
   2. întocmirea unui proces verbal de recepție finală (cantitativă și calitativă) între reprezentanții părților, în care se va consemna îndeplinirea tuturor operațiunilor descrise mai sus.

Activitățile de recepție se vor efectua conform precizărilor din caietul de sarcini.

Dacă în cadrul recepției se constată că nu a fost livrată întreaga cantitate, nu respectă în totalitate uniformitatea componentelor sau integritatea lor sau nu respectă specificațiile tehnice prevăzute în caietul de sarcini/propunerea tehnică, atunci furnizorul va fi obligat să remedieze neconformitățile în decurs de maximum 5 zile lucrătoare de la constatarea lor.